section_heading: Karakteristike
paragraph_text: Gustoća asteroida je oko 1900 kg/m<sup>3</sup>, što govori kako u asteroidu ima mnogo šupljeg prostora. Asteroid je vjerojatno nakupina rastresitih stijena i regolita, a ne monolitičko tijelo. Prema snimcima s Hayabuse zaključeno je kako asteroid vjerojatno nastao sljepljivanjem dva manja tijela. Kasnija proučavanja<ref> utjecaja YORP efekta na rotaciju asteroida potvrdilo je teoriju kako se radi o sljepljenom tijelu. Otkriveno je kako je centar mase izmaknut za 21 m od mjesta gdje bi trebao biti i da je manja izbočina na asteroidu znatno veće gustoće, oko 2.900 kg/m<sup>3</sup>, dok je ostatak asteroida gustoće od 1.800 kg/m<sup>3</sup>.